Rhinocyllus

Rhinocyllus er en slekt av middelsstore, avlange snutebiller som utvikler seg inne i røtter, stengler eller blomsterhoder av ulike planter, der de danner avlange galler.

Utseende 
Middelsstore (ofte 7 – 10 mm), avlange, mer eller mindre jevnbrede snutebiller. Kroppen er vanligvis helt skjellkledt og brunlig eller grå på farge. Hodet er nokså stort, fasettøynene små og snuten middels lang, krum og ganske kraftig. Antennene er festet i den ytre halvdelen av snuten. De er middels lange og knebøyde og ender i en kølle som (i alle fall tilsynelatende) består av fire ledd, slik at hele antennen er 12-leddet. Brystskjoldet (pronotum) er bredere enn langt, med rundede sider, tilsmalnet framover, ved roten gjerne litt smalere enn dekkvingene. Dekkvingene er parallellsidige med markerte skuldre og punktrader. Beina er middels lange, leggene (tibiae) har en liten krok (uncus) ytterst. De to klørne er sammenvokste ved roten.

Levevis 
Larvene utvikler seg i avlange galler inne i røtter, stengler eller knopper av ulike slags storvokste urter. Gallen er synlig som en fortykkelse på stengelen, rota eller knoppen. Den avlange kroppsformen er trolig en tilpasning til trange rom. Stengelsnutebillene kan angripe mange forskjellige vertsplanter, selv om hver art begrenser seg til en begrenset gruppe. Særlig hyppige er de på tistler og skjermplanter. Disse billene er sjelden særlig tallrike og er ikke regnet som betydelige skadedyr.

Utbredelse 
Gruppen er hjemmehørende i Palearktis med de fleste av artene i Middelhavsområdet, men er spredt til andre områder inkludert Nord-Amerika og Norge, også til andre verdensdeler.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien stengelsnutebiller, Lixinae Schönherr, 1823 (= Cleoninae)
 Stammen Rhinocyllini Lacordaire, 1863  
 Slekten Rhinocyllus Germar, 1817 
 Rhinocyllus alpinus Gültekin, Diotti & Caldara, 2019
 Rhinocyllus brevis Gyllenhal, 1835
 Rhinocyllus carinirostris Ballion, 1878
 Rhinocyllus conicus (Frölich, 1792) – funnet i Norge i 2007
 Rhinocyllus depressirostris Boheman, 1843
 †Rhinocyllus improlus Heyden, C.von, Heyden & L.von., 1866
 Rhinocyllus inquilinus Gyllenhal, 1827
 †Rhinocyllus marmoreus Piton & Théobald, 1935
 Rhinocyllus nanus Petri, 1907
 Rhinocyllus oblongus Capiomont, 1873
 Rhinocyllus olivieri Gyllenhal, 1836
 Rhinocyllus planifrons Gyllenhal, 1835
 Rhinocyllus remaudierei Hoffmann, 1956
 Rhinocyllus schoenherri Capiomont, 1873
 Rhinocyllus turkestanicus Desbrochers, 1899

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Bilde av Rhinocyllus conicus
 bugguide.net - bildedatabase over nordamerikanske insekter 
 

Snutebiller
Biller formelt beskrevet i 1817
Dyr formelt beskrevet av Ernst Friedrich Germar